钦定古今图书集成/明伦汇编/氏族典/第204卷 > 高琼
## 钦定古今图书集成/明伦汇编/氏族典/第204卷 > 高琼

按《宋史高琼传》：“琼家世燕人，父干归朝，给田亳州之
蒙城，因土著焉。琼少勇鸷，无赖为盗，事败将磔于市，
暑雨创溃，伺守者稍怠，即掣钉而遁，事王审琦。太宗
尹京邑，知其材勇，召置帐下。太宗即位，擢御龙直指
挥使，从征太原，讨幽蓟。太平兴国四年，迁天武都指
挥使，领西州刺史。明年，改为神卫右厢都指挥使，领”
本州团练使。车驾巡师大名，命琼为京城内巡检。坐
事，出为许州马步军都指挥使。会将北伐，召归，授马
步军都军头、领蓟州刺史。部船赴定州，又城易州。师
还，为天武右厢都指挥使、领本州团练使。端拱初，迁
左厢，改领富州团练使，出为单州防御使，改贝州部
署。二年，召还，迁朔、易帅臣，制授琼侍卫马军都指挥
使，领归义军节度，出为并州马步军都部署，改镇州
都部署。至道中，就改保大军节度。真宗即位，加彰信
军节度，充太宗山陵部署，复为并代都部署。咸平中，
契丹犯塞，上亲巡河朔，驰召琼。既而傅潜以逗留得
罪，即召琼代之。咸平三年代还，授殿前都指挥使。景
德中，以久疾求解兵柄，授检校太尉、忠武军节度。三
年，卒，年七十二，赠侍中。琼不识字，晓达军政，善训诸
子，继勋、继宣、继忠、继密、继和、继隆、继元、继勋、继宣最
知名。